มาตรฐานจริยธรรม
ไปร่วมสัมมนาโครงการเสริมสร้างความเข้มแข็งให้กับกลไกขับเคลื่อนงานด้านจริยธรรม ที่สำนักงาน ก.พ. จัดขึ้นเมื่อวันเสาร์–อาทิตย์ที่ผ่านมาที่ชะอำ มีอะไรดีๆที่น่าสนใจมาฝากเพื่อนข้าราชการทั้งมวล,ประเด็นสำคัญในการสัมมนาคือ 1.แนวทางการเพิ่มประสิทธิภาพในการดำเนินงานด้านจริยธรรมให้กับคณะกรรมการจริยธรรม และกลุ่มงานคุ้มครองจริยธรรม 2.การจัดทำประมวลจริยธรรมข้าราชการพลเรือน 3.แนวทางการขับเคลื่อนงานด้านจริยธรรมที่เป็นรูปธรรม สามารถนำไปปฏิบัติได้อย่างมีประสิทธิภาพ ประสิทธิผล,องค์ประกอบของการสัมมนามี 3 ฝ่ายคือ ฝ่าย อ.ก.พ.วิสามัญเกี่ยวกับการส่งเสริมจริยธรรมเพื่อราชการใสสะอาด นำโดย นายสีมา สีมานันท์ ประธาน อ.ก.พ. ฝ่ายผู้ทรงคุณวุฒิ นำโดย นายธีรยุทธ์ หล่อเลิศรัตน์ กรรมการ ก.พ.และฝ่ายสำนักงาน ก.พ. นำโดย นางชุติมา หาญเผชิญ รองเลขาธิการ ก.พ.และเจ้าหน้าที่ศูนย์จริยธรรม เรื่องหลักที่ถกแถลงกันคือทำอย่างไรให้ ประมวลจริยธรรมข้าราชการพลเรือน ที่ต้องปรับปรุงใหม่ มีความเหมาะสมสอดคล้องกับสถานการณ์,มาถึงตอนนี้ต้องทำความเข้าใจกับผู้ที่ไม่ได้ติดตามเรื่องราวทางด้านนี้มากนักว่าเหตุที่ต้องมีการระดมกำลังความคิดในเรื่องนี้กันอย่างขนานใหญ่เพราะรัฐธรรมนูญฉบับปัจจุบันมีบทบัญญัติเกี่ยวกับจริยธรรมของข้าราชการเอาไว้ชัดเจนในมาตรา 76 วรรคสามว่า,รัฐพึงจัดให้มีมาตรฐานทางจริยธรรม เพื่อให้หน่วยงานของรัฐ ใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้นๆ ซึ่งต้องไม่ต่ำกว่ามาตรฐานทางจริยธรรมดังกล่าว,ก.พ.ซึ่งเป็นองค์กรกลางด้านการบริหารบุคคลในภาครัฐที่ใหญ่ที่สุดคือข้าราชการพลเรือนจึงมีหน้าที่ที่จะต้องดำเนินการตามรัฐธรรมนูญโดยเร่งด่วนเพื่อจะได้เป็นหลักเทียบเคียงให้หน่วยงานของรัฐประเภทอื่นๆนำไปใช้ดำเนินการในส่วนของตัวเอง,ก่อนที่จะก้าวไปถึงการปรับปรุงจัดทำ ประมวลจริยธรรม เห็นจะต้องกล่าวถึงความเป็นไปในการจัดให้มี มาตรฐานทางจริยธรรม กันเสียก่อน,เรื่องนี้จะว่าเสร็จเรียบร้อยแล้วก็ไม่เชิง กล่าวคือ ก.พ.และตัวแทน ก.ต่างๆในวงราชการได้ร่วมกันพิจารณายกร่าง มาตรฐานทางจริยธรรม ตามคำบังคับของรัฐธรรมนูญขึ้นมาเรียบร้อยแล้วเสนอใครต่อใครที่ใหญ่กว่าเขาก็พยักหน้าโอเค,แต่จะว่ามีผลใช้บังคับแล้วก็ไม่เชิงเพราะจัดทำขึ้นมาในรูปของ ร่างพระ-ราชบัญญัติจริยธรรมเจ้าหน้าที่ของรัฐ ซึ่งตอนนี้ติดแหง็กอยู่ที่ตรงไหนไม่แน่ชัดเพราะยังไม่ได้ส่งไปยังสภานิติบัญญัติแห่งชาติเลย,เข้าสภาแล้วไม่รู้ว่า สนช.จะแก้ไขปรับปรุงถ้อยคำอย่างไรอีก แต่ก็หวังว่าคงไม่ออกมาแบบ หัวมังกุท้ายมังกร,ในร่าง พ.ร.บ.จริยธรรมเจ้าหน้าที่ของรัฐ ให้คำจำกัดความไว้ว่า,มาตรฐานทางจริยธรรม หมายความว่า หลักหรือเกณฑ์ที่กำหนดร่วมกันเกี่ยวกับสภาพคุณงามความดีที่เจ้าหน้าที่ของรัฐยึดถืออยู่ในจิตใจ การตัดสินความถูกผิด ดีเลว ควรหรือไม่ควรทำ เพื่อใช้ในการประพฤติปฏิบัติในการกระทำความดีและละเว้นความชั่ว โดยอาจกำหนดขึ้นตามกฎหมาย ความเชื่อ และค่านิยมของสังคมโดยรวม,ประมวลจริยธรรม หมายความว่า การรวบรวมความประพฤติที่เจ้าหน้าที่ของรัฐยึดถือปฏิบัติตามมาตรฐานทางจริยธรรม,แปลว่า มาตรฐาน เป็นของกลางเป็นแม่บท ส่วน ประมวล เป็นของเฉพาะกลุ่มข้าราชการ คือข้าราชการพลเรือนอย่างหนึ่ง ข้าราชการครูอย่างหนึ่ง ข้าราชการท้องถิ่นก็อีกอย่างหนึ่ง ฯลฯ,แต่ประมวลทุกประเภทต้องมีข้อกำหนดให้ครบถ้วนตามมาตรฐานที่ระบุไว้คือมากกว่าได้แต่น้อยกว่าไม่ได้.,ซี.12
ไปร่วมสัมมนาโครงการเสริมสร้างความเข้มแข็งให้กับกลไกขับเคลื่อนงานด้านจริยธรรม ที่สำนักงาน ก.พ. จัดขึ้นเมื่อวันเสาร์–อาทิตย์ที่ผ่านมา 
มาตรฐานจริยธรรม,สำนักงาน ก.พ.,ก.พ.,มุมข้าราชการ,ซี.12